Cuarcita

A cuarcita ye una roca metamorfica formata a partir de rocas sedimentarias ricas en cuarz, sobre tot as piedras panals y conglomeratos por recristalización tanto en o metamorfismo rechional como en o metamorfismo de contacto (como muitas d'o Pireneu AxialÁnchel Belmonte Ribas "Guía Geológica del Pirineo", Editorial Pirineo.).

O termin cuarcita se fa servir de trazas diferents en petrolochía y en estratigrafía. Dende o punto de vista d'un petrologo o termin cuarcita s'aplica dende l'inte que bi ha presencia de minerals metamorficos, y o que os estratigrafos dicen "cuarcitas" son en realidat piedras panals de gran fin muito compactas y cementatas.

 Composición 
O cuarz ye o mineral predominant. Se pueden trobar minerals pesatos propios d'a roca sedimentaria orichinal: zircón, rutilo, turmalina, magnetita, ilmenita y apatito.

Si trobamos clorita u micas a roca orichinal yera una piedra panal con bellacosa d'archila. Si bi ha feldespatos a roca orichinal podeba estar una arcosa. Si a roca orichinal yera una piedra panal con cierta cantidat de calcita (calcarenitas y atras), podemos trobar diopsido y epidota.

 Caracteristicas 
200px|thumb|right|Anvista d'a cuarcita en o microscopio petrografico, se veye bien a textura granoblastica con mayoría de cristals de cuarz.
A mida d'o gran ye fin dica meyo, y a textura granoblastica prou uniforme. A color ye variable, pero gosa estar clara. Os oxidos de fierro y os oxihidroxidos de fierro li dan una color marronenca.

Bi ha cuarcitas derivatas de conglomerato pueden tener restos de l'anterior textura sedimentaria en forma de ruellos de glera esclafatos en forma d'elipsoides.

 Referencias 

 Bibliografía 
Walter Maresh, Olaf Mendenbach "Las Rocas" Guías de Naturaleza Blume. 1990.

 Veyer tamién 
Piedra panal
Conglomerau
Cuarcita armoricana
Metamorfismo

Categoría:Rocas metamorficas